
Protiv patrijarhata i kapitalizma 


Danas u Srbiji žena, sa istom 
stručnom spremom, za istu vrstu 
posla, u proseku ima za 200 evra 
nižu platu od muškarca, a neplaćeni 
kućni rad koji se smatra „ženskim 
poslom“ niko i ne pominje. U Srbiji 
je prošle godine od strane partnera 
ubijena 41 žena, što je porast od 
zastrašujućih 80% u odnosu na 
prethodnu godinu. 

U Srbiji se danas priča o donoše- 
nju „dobrih zakona“ i problemima 
u njihovom sprovođenju, a siste- 
matski se potiskuje sećanje na og- 
romna dostignuća ženske borbe i 
emancipacije koju je, zaista krvavo, 
izborio NOB i Antifašistički front 


žena - AFŽ u Drugom svetskom 
ratu. Ideologija koja je devedese- 
tih propovedala rat, a dvehiljaditih 
privatizaciju, ista je ona ideologija 
koja omalovažava i degradira ženu. 

U korenu neravnopravnosti 
i diskriminacije leži osnovna 
društvena nejednakost - nejedna- 
kost na kojoj počiva ceo kapitalisti- 
čki poredak, nejednakost između 
rada i kapitala, u kojoj je 99% 
posto svetskog stanovništva sva- 
kodnevno surovo eksploatisano 
i diskriminisano od strane 1% 
- vladajuće klase. Ne može biti 
oslobođenja žena u kapitalizmu. 

Svi koji su protiv diskriminacije 



žena, i žene i muškarci, moraju 
se istovremeno boriti i protiv 
patrijarhata i protiv kapitalizma, 
jer su ove dve borbe neraskidivo 
povezane, a jedna bez druge 
osuđene na propast. Ne može biti 
oslobođenja žena u kapitalizmu, 
ali ne može biti ni oslobođenja od 
kapitalizma bez oslobođenja žena. 


SRBIJA: NAKON MOŽDANOG UDARA 
NEDAJDMDSEDASELEČI 

Miladina Đorđevića (58), koji je nakon 
moždanog udara ostao nepokretan, 
RFZO je odbio da pošalje na lečenje 
u banju jer „malo može da pomeri 
nogu“. Nakon moždanog udara dobio 
je aritmiju, ugrušak mu je i dalje ostao 
u glavi i ima predispoziciju za još jedan 
udar. Miladinu se početkom decembra 
prošle godine javio bol u stomaku. U 
Hitnoj pomoći su mu rekli da mu se 
podigla dijafragma. Nakon dva dana, 
bol je počeo da se širi na leđa. U Urgent- 
nom centru je ispitivan i pušten kući sa 
dijagnozom „pesak u bubrezima” Dva 
dana nakon toga, na poslu je dobio dva 
moždana udara. Radio je u firmi koja 
je propala i preživljava radeći kao čuvar. 
Stotinu puta je dobrovoljno dao krv i 
zaveštao organe. 


ZRENJANIN: RADNICISE 
ORGANIZOVALINEZAVISNO 0D 
SINDIKATA 

Radnici „Agroživa” u Žitišu od 
utorka su u štrajku i traže isplatu 
zaostalih zarada. U štrajku je oko 
250 radnika, uglavnom zaposlenih 
u pogonima. Iako u firmi posto- 
je dva sindikata, radnici su se 
organizovali nezavisno od njih, 
nezadovoljni njihovim radom. 
Oni strahuju za opstanak te firme 
u kojoj radi oko 1.100 ljudi, jer se 
zbog stečajnog postupka proda- 
ju farme. „Agroživ” je od 2008. 
u stečaju, a od 2010. godine je 
u vlasništvu „Srbijagasa”. Pre 
toga je poslovao sa tridesetak 
povezanih i zavisnih društava 
u čijem vlasnistvu su bili svi 
proizvodni kapaciteti. 


BE0GRAD: IZVRŠITELJI 
PROFITIRAJU NA PR0PASTI 
PREDUZEĆA 

Radnici firme ,,Termoelektro“ iz 
Beograda podneli su prijavu protiv 
izvršitelja Mihajla Dragovića zbog 
nepravilnosti povodom oduzimanja 
i prodaje imovine tog preduzeća, do 
čega je došlo zbog duga koji iznosi 
3,4 miliona dinara. Oni navode da 
se nekretnine prodaju po bagatelnoj 
ceni, daleko nižoj od tržišne, da je iz 
radne jedinice ,,Obrenovac“ oduzeta 
oprema u vrednosti od oko milion 
evra, bez urednog popisivanja, i da 
javne prodaje oduzetih stvari nisu 
propisno najavljene, takoreći su tajne. 
Na ovaj način, oni navode, Dragović 
je došao u sukob interesa, a firma koja 
je nekada zapošljavala 2.000 radnika, 
dovedena je do ivice gašenja. 


“PRVIH DANA GENERALSKE POBUNE, ANARHISTI SU NAPRAVILI ČUDA, SVAKI U SVOJE IME, KAO ANARHISTA, I SA 
VEROM U SEBE KOJA NIJE ODGOVARALA NJIHOVIM MOGUĆNOSTIMA, ALI ZAISTA PREZIRUČI SMRT.” Kota Popović 









Preporučujemo film 


HiddenlNarsofDesert 
Storm (2000) 

Šta se sve kri- 
je iza prvog 
Zalivskog rata? 
Naravno nafta, 
ali i ostvarivanje 
vojnog prisustva 
SAD na Bliskom 
istoku, trgovina 
oružjem, genocid 
pomoću gladi, trovanje osiromaše- 
nim uranijumom, tj. bacanje 
ogromnih količina nuklearnog ot- 
pada SAD u tuđe dvorište... 

Operation Gladio (19921 

Tajna NATO 
operacija u 

z e m 1 j a m a 
Zapadne Evrope, 
u okviru koje su 
rehabilitovani 
nacisti neposred- 
no nakon završe- 
tka Drugog 

svetskog rata, i 
u okviru koje su stvarane fašističke 
i neonacističke grupe, terorističke 
organizacije, pripremane, finansira- 
ne i izvođene terorističke akcije... 
Veoma, veoma zanimljivo. 

Dr.Strangeloveor:Howl 
learned to Stop Worrying 
and love the Bomb (1964) 

Fenomenalna 
hladnoratovska 
crna komedija 
u kojoj poludeli 
general pokušava 
da pokrene nu- 
klearni rat. Film 
koji u potpunosti 
razotkriva 
ludilo i besmisao hladnoratovskih 
paradigmi. 

Direktnu akciju možete nabaviti na slededm mestima: 

BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

ZAGREBIDUBUE 

Direktna akcija se priključuje širo- 
kom frontu osuda namere vlasti da 
prenesu urnu sa ostacima Nikole 
Tesle u Hram Svetog Save u Beogra- 
du. Takav postupak, osim izvrgava- 
nja ruglu istorijskim činjenicama 
i pokušaja povlačenja svetskih 
velikana nauke u banalnu i jeftinu 
predizbornu kaljugu, predstavljaju 
još jedan napad na sekularne vredno- 
sti kojima se mora voditi svako dru- 
štvo koje teži sopstvenom boljitku, te 
demonstriranje snage zveri na umo- 


Preko trideset hiljada građana koji 
podržavaju Fejsbuk stranicu ,,Os- 
tavite Teslu na miru“ smatra da bi 
državni organi morali poštovati 
jasno iskazanu želju Tesline rodbine 
i stav Muzeja Nikole Tesle da urna 
Nikole Tesle treba da ostane deo 
memorijalne zbirke u Muzeju. 
Sporazum o premeštanju urne Ni- 
kole Tesle iz Muzeja Nikole Tesle 

Daliste 
znali O 

...da Amerika potroši 2,5 
miliona plastičnih boca sva- 
kog sata, a da je plastičnoj 
boci potrebno 450 godina 
kako bi se razložila? 

V___ J 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


ru - ratnohuškačke, prokapitalisti- 
čke i generalno reakcionarne nevla- 
dine organizacije Srpske pravoslavne 
crkve. Potez koji sobom predsta- 
vlja brutalan pokušaj simboličkog 
uterivanja nauke u tor crkvene 
dogme zaslužuje osudu i protest svih 
naprednih radnika koji misle svo- 
jom glavom. Iz tog razloga preno- 
simo poziv ljudi samoorganizovanih 
putem socijalnih mreža na protest 
protiv takvog postupka. 


koji su, suprotno svojim ovlašćenji- 
ma, sklopili članovi tehničke Vlade, 
privremenih organa grada Beograda 
i Srpske pravoslavne crkve, predstav- 
lja još jedan primer izrazite politi- 
zacije, nerazumevanja, degradacije 
i nepoštovanja kako nasleđa Nikole 
Tesle, tako i građanske, naučne i 
kulturne javnosti u Srbiji. 

Pošto potpisivanje navedenog 
sporazuma predstavlja ishitreno, 
neumesno i pravno nezasnovano 
manipulisanje vrhunskim kul- 
turnim dobrom Srbije i sveta u 
svrhe predizborne kampanje i dnev- 
nopolitičkih interesa, zahtevamo 
od nadležnih državnih organa da 
taj sporazum, bez prolongiranja i 
demagoških izgovora, u toku same 
kampanje bude i poništen. 

Pozivamo sve poštovaoce lika i 
dela Nikole Tesle na protestni skup 
u subotu 8. marta, kako bismo po- 
kazali da postoje vrednosti koje se ne 
mogu kupiti i oteti u predizbornoj 
političkoj trci. 






VOSTI NIKOLE TESLE U ZNAMENITOM 
MUZEJU U JAGODINI 


ZAJEDNIČKO SAOPŠTENJEZA JAVNOST POKRETA SPASIMO 
NAUKU I FEJSBUK STRANICE »OSTAVITE TESLU NA MIRU« 

P02IV NA PR0TEST 2A P0NIŠTENJE SP0RA2UMA 
0 PREMEŠTANJU URNE NIK0LE TESLE 

























AKTUILNO 



Deklaracija internacionalista prothr rata u Ukrajini 

Ako još uvek ima nekog kome nije jasno šta stoji u 
pozadini aktuelne situacije u Ukrajini, od koristi mu 
može biti podatak da je sa kompanijom Chevron u 
novembru prošle godine potpisan sporazum kojim 
se reguliše eksploatacija zemnog gasa u zapadnoj 
Ukrajini. Novu vladu Ukrajine, koja će omogućiti da se 
ovaj sporazum sprovodi pod najpovoljnijim uslovima, 
američki naftni magnat svakako vidi kao pravi „božji 
dar". Ovako nešto treba imati u vidu kad čujemo vest 
da je visoka predstavnica SAD, Viktorija Nuland, ovih 
dana govorila o kršenju „demokratije" u Ukrajini 
na konferenciji koju je finansirao... niko drugi nego 
Chevron. 


Borba za vlast između oligarhij- 
skih klanova u Ukrajini preti da 
eskalira u međunarodni oružani 
sukob. Ruski kapitalizam name- 
rava da upotrebi redistribuciju 
ukrajinske državne moći da bi im- 
plementirao svoje dugogodišnje 
ekspanzionističke aspiracije na 
Krimu i u istočnoj Ukrajini gde 
ima snažne ekonomske, finansij- 
ske i političke interese. 

U pozadini sledeće runde 
nadolazeće ekonomske krize u 
Rusiji, režim pokušava da raspiri 
nacionalizam kako bi odvratio 
pažnju od rastućih socio-eko- 
nomskih problema radnika: mi- 
zernih plata i penzija, uništavanja 
pristupačne zdravstvene zaštite, 
obrazovanja i drugih socijalnih 
službi. Pod okriljem grmljavine 
nacionalističke i militantne reto- 
rike lakše je dovršiti formiranje 
korporativne, autoritarne države 
zasnovane na reakcionarnim 
konzervativnim vrednostima i 
represivnim merema. 

Akutna ekonomska i politička 
kriza u Ukrajini dovela je do 
intenziviranja sukoba između 
,,starih“ i ,,novih“ oligarhijskih 
klanova, a među prvima koji 
su upotrebljeni za izvođenje 
državnog udara u Kijevu bile 
su ultradesničarske i ultranaci- 
onalističke formacije. Politička 
elita Krima i istočne Ukrajine ne 
namerava da podeli svoju vlast i 
imovinu sa sledećom garniturom 
kijevskih vladara i pokušava da 
se osloni na pomoć ruske vlade. 
Obe strane su pribegle razuzdanoj 
nacionalističkoj histeriji: odno- 
sno, ukrajinskoj i ruskoj. Došlo je 
do oružanih sukoba, krvoprolića. 
Zapadne sile imaju svoje intere- 
se i aspiracije, i njihov ulazak u 
sukob bi mogao da dovede do III 
svetskog rata. 

Zaraćene klike gazda, kao i obi- 
čno, teraju u borbu za njihove in- 


terese nas, običan narod: najamne 
radnike, nezaposlene, studente, pen- 
zionere... Čineći nas zavisnicima 
od nacionalističke droge, oni nas 
huškaju jedne protiv drugih, na- 
vodeći nas da zaboravimo naše 
prave potrebe i interese: mi nismo 
i ne možemo biti zainteresovani 
za njihove ,,nacije“, sada nas brinu 
vitalniji i preči problemi - kako 
da skrpimo kraj sa krajem u siste- 
mu koji su oni zasnovali da bi nas 
porobili i tlačili. 

Mi nećemo podleći nacionalisti- 
čkoj histeriji. Dođavola s njihovom 
državom i ,,nacijama“, njihovim 
zastavama i službama! Ovo nije 


naš rat, i mi ne bi trebalo da 
učestvujemo u njemu, da svojom 
krvlju plaćamo za njihove palate, 
račune u bankama i zadovoljstvo 
da sede u mekim foteljama vlasti. I 
ako šefovi u Moskvi, Kijevu, Ljvivu, 
Harkovu, Donjecku i Simferopo- 
lju započnu ovaj rat, naša dužnost 
je da mu se suprotstavimo svim 
raspoloživim sredstvima! 

Ne ratu među „nacijama 1 - ne 
miru među klasama! 

Konfederacija revolucionarnih 
anarhosindikalista - Ruska 
sekcija Međunarodnog udruženja 
radnika i radnica (KRAS-MAT) 





Predstavnici sindikata i radnici zaposleni u 
dve kompanije koje proizvode odeću i obuću 
u Kambodži ( Complete Honour Footwear 
Industrial Cambodia Co. Ltd i Dai Yi Fashion) 
rekli su da su ih uprave fabrika u saradnji sa 
lokalnom policijom zaključavale na radnim 
mestima nakon završetka osmočasovne sme- 
ne, zastrašujući ih i primoravajući ih da rade 
prekovremeno. 

Zaključavanje fabrika se dogodilo u ponedeljak 
i utorak prošle nedelje u 16 časova, kada se ina- 
če završava uobičajena smena, što koindicira sa 
početkom celonedeljnog bojkota prekovreme- 
nog rada koji je početkom prošle nedelje po- 
držala koalicija od 18 sindikata i sindikalnih fe- 
deracija. Bojkotom je zahtevano da minimalna 
zarada u ovoj grani industrije bude povećana na 
160 dolara mesečno, kao i da budu oslobođe- 
ni svi koji su uhapšeni na demonstracijama 
solidarnosti sa štrajkom u industriji odeće u 
januaru. 

Radnik koji radi u fabrici kompanije Dai 
Yi Fashion rekao je da su radnici zaključani 
i da im je zaprećeno da će im biti smanjene 
plate ili da će biti otpušteni ukoliko se budu 
suprotstavljali prekovremenom radu. Nekim 
radnicima koji su odbijali da rade prećeno je i 
hapšenjem. Administrativni menadžer ove fa- 


brike demantovao je da je radnike primoravao 
da rade prekovremeno, ali je priznao da su 
fabričke kapije zaključavane kako bi „radnici bi- 
li zaštićeni od sindikalnih agitatora”. 

Atina: radnika migranta pretukao šef - 
organizovana akcija solidarnosti 

Radnik migrant je radio 5 meseci, više od 12 
sati dnevno, 30 dana mesečno u bar-restoranu 
„Scherzo” u predgrađu Atine. Njegova dnevni- 
ca je bila samo 10 evra. Osim što je prao posuđe 
i bavio se čišćenjem, takođe je više puta slat u 
nabavke za restoran, ali i za lične potrebe svog 
poslodavca. Kao da to nije bilo dovoljno, njegov 
poslodavac Dimitris Tirologos mu je dugovao 
novac. Jednog dana, dok je perač sudova/čistač 
čekao da uzme deo novca koji mu nije isplaćen, 
šef ga je brutalno pretukao i čak mu ukrao i ranac, 
u kome se nalazila lična dokumentacija i novac. 

Radnik je primljen u bolnicu, gde je ostao tri 
dana. Bez obzira na svakodnevnu eksploataciju 
i zastrašivanje na poslu, odmah posle batinanja 
je prijavio šefa inspekciji rada, pozivajući se na 
svoje dostojanstvo kao radnika, i kontaktiraju- 
ći socijalne grupe i baze sindikata za hitnu 
solidarnost. 

U subotu 22. februara 2014. ispred restorana 
„Scherzo” kolektiv restorana i trgovački sindika- 


ti održali su prvi protest. Protest je organizovan 
od strane atinskog Sindikata konobara, kuvara 
i radnika u prehrambeno-uslužnom sektoru, 
kao znak solidarnosti sa njihovim kolegom 
radnikom, članom istog sindikata. Gotovo dva 
sata više od 200 ljudi je uzvikivalo slogane, deli- 
lo tekstove i pamflete i informisalo prolaznike i 
obližnje prodavnice o ovom incidentu. 

Edinburg: obuka za samoorganizovanje 
radnika na radnim mestima 

Britanski sindikat Federacija solidarnosti ( So- 
lidarity Federation ), sekcija Međunarodnog ud- 
ruženja radnika (MUR), održaće 22. marta u 
Edinburgu obuku čiji je cilj pripremanje radni- 
ka za samoorganizovano rešavanje problema na 
radnim mestima. Program obuke nudi radnici- 
ma načine i podstrek da se organizuju, bez obzira 
na to da li na njihovim radnim mestima postoji 
sindikat ili ne, pomoću uobičajenih metoda or- 
ganizovane radničke borbe: štrajkova, protesta, 
direktnih akcija. Ova obuka će pokušati da de- 
mistifikuje proces organizovanja, podučavajući 
radnike da sami razmišljaju kao organizatori, 
kako bi se umesto centralističkog organizovanja 
omogućilo delovanje manjih i operativnijih 
grupa. (Za više informacija o treningu vidi na: 
http://www.sol/ed. org. uk/organiser-training) 


Centar za liberterske studije predstavlja: 

INIada Bosna, studiia 
Veselina Masleše 

Jedino su znali s kim ne mogu. I to su glasno i jasno 
govorili. Nisu mogli i nisu hteli sa onima koji su se 
odvojili od naroda, kojemu se nažalost ni oni sami 
nisu umeli približiti, iako nisu bežali od njega. Misli- 
li su da rade za njega, makar i bez njega. I to je bilo 
najglavnije pitanje na koje nisu umeli naći odgovor. 

RGANISER 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IVVA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 
















